stanford-oval/wikipedia huggingface dataset:
מכינת מיצר
הערות שוליים

↑  Wayback Machine, education.academy.ac.il
↑  התכניות שלנו, באתר www.meitzar.org.il
אדית פרנק

| --- | --- |

 לידה:  16 בינואר 1900 אאכן, ממלכת פרוסיה, הקיסרות הגרמנית 
 פטירה:  6 בינואר 1945 (בגיל 44) אושוויץ, גרמניה הנאצית 
 שם לידה:  Edith Holländer 
 מדינה:  גרמניה, ממלכת ארצות השפלה 
 מקום מגורים:  פרנקפורט 
 השקפה דתית:  יהדות 
 בן או בת זוג:  אוטו פרנק (1925–1945) 
 מספר צאצאים:  2 
 
אדית (הולנדר) פרנק (16 בינואר 1900 – 6 בינואר 1945) הייתה אזרחית גרמנייה ממוצא יהודי ואמה של אנה פרנק. היא מתה מרעב ואפיסת כוחות במחנה אושוויץ.
ביוגרפיה > עד למלחמת העולם השנייה

אדית פרנק נולדה בעיר אאכן בגרמניה. אדית הייתה הבת הצעירה מבן ארבעת ילדיו של אברהם הולנדר (Abraham Holländer), איש עסקים מצליח, בעל חברה לאספקה תעשייתית וממנהיגי הקהילה היהודית באאכן, ואשתו רוזה הולנדר-שטרן. היא גדלה על ברכי המסורת היהודית, וכאשר נכנסה עם משפחתה למחבוא במקום העתיד להקרא בית אנה פרנק היא נטלה איתה סדור תפילה. אדית הולנדר פגשה את אוטו פרנק בשנת 1924 והם התחתנו ביום הולדתו ה-36, ב-12 במאי 1925. החתונה נערכה בבית הכנסת היהודי העתיק של אאכן. לאחר החתונה עברו בני הזוג פרנק להתגורר בבית הורי החתן בפרנקפורט, ועם לידת בתם הראשונה מרגוט בשנת 1926 שכרה המשפחה דירה משלה בעיר פרנקפורט. בשנת 1929 נולדה בתם השנייה, אנליס מרי (אנה).
עם עליית הנאצים לשלטון בגרמניה עקרה המשפחה לאמסטרדם, שם הקים אוטו סניף של החברה הגרמנית אופקטה, בעוד אחיה של אדית, ולטר ויוליוס, היגרו לארצות הברית בשנת 1938. שנה לאחר מכן עברה אמה של אדית, רוזה, להתגורר עם משפחת פרנק באמסטרדם, והתגוררה במחיצתם עד מותה בשנת 1942.
ביוגרפיה > מעצר גירוש ומוות

בבוקר של 4 באוגוסט 1944, פרצו למחבוא שוטרים ממשטרת הסדר (בגרמנית: Ordnungspolizei, הייתה ידועה בקיצור אורפו) שפעלו על סמך הלשנה של אדם שנותר אלמוני עד היום. בראש הכוח עמד אוברשארפיהרר אס אס (דרגה המקבילה לרב-סמל) קרל זילברבאואר, איש האס דה ואיתו עוד 3 קציני משטרה נוספים. משפחת פרנק ושאר דיירי המחבוא נלקחו למטה הגסטאפו ומשם הועברו, לאחר חקירה, לבית מעצר בו שהו יומיים ולאחר מכן הועברו למחנה המעבר המשטרתי ליהודים וֶסְטֶרְבּוֹרְק.
ב-3 בספטמבר 1944 יצאה קבוצת דיירי המחבוא במשלוח האחרון מווסטרבורק לאושוויץ אליו הגיע לאחר מסע של 3 ימים. על הרכבת הגיעה עם משפחת פרנק בלומה אייפרס-עמדין מורה ופסיכולוגית יהודייה שהכירה את האחיות לבית פרנק עוד מימי בית הספר היהודי. אייפרס-עמדין הייתה בקשר רצוף עם אנה מרגוט ואמם ותרמה למחקר ההיסטורי את הרקע לשבעת החודשים האחרונים לחייהן.
באושוויץ נערכה סלקציה לאסירים במשלוח, ומתוך 1,019 בני אדם נשלחו 549 מיד להשמדה. קבוצת המסתתרים במחבוא שרדה את הסלקציה הראשונית אך נשות משפחת פרנק הופרדו מאבי המשפחה והקשר נותק. גורלן לא היה שונה מגורל האסירים האחרים במחנה. לאחר הסלקציה הופשטו הנשים, שיערותיהן נגזזו ומספר קועקע על זרוען. ביום הן עסקו בעבודת כפייה ובלילה הן נדחסו לצריפים. עדויות מאוחרות מעידות כי אנה פרנק התקשתה לעכל את חיי המחנה והסתגרה בתוך עצמה או נתקפה בבכי. בחיי היום יום גילתה אנה פרנק תושייה וכוח. היא תמכה באחותה ואמה והצליחה למצוא מזון בנוסף על ההקצבה הזעומה. תנאי התברואה הקשים גרמו לגרדת קשה ולהעברת בנות המשפחה לחדר בידוד שהיה חשוך ושורץ חולדות, האם אדית ביקרה אותן בחשאי והעבירה להן את קצבת המזון שלה דרך חור בקיר החדר.
בחודש אוקטובר 1944 החלה העברת אסירות מאושוויץ למחנות עבודה וריכוז הרחוקים מהחזית, בשלב זה נותק הקשר בין בלומה אברס-אמדן לבנות משפחת פרנק שביום 28 באוקטובר הועלו על משלוח אסירות שכלל את אוגוסטה ואן פלס לברגן-בלזן. האם אדית פרנק נותרה באושוויץ ומתה מרעב ואפיסת כוחות ב-6 בינואר 1945.
לקריאה נוספת > פרסומים בעברית ומתורגמים לעברית

אנה פרנק - יומנה של נערה, הוצאת דביר
מליסה מילר, הנערה אנה פרנק, ביוגרפיה, הוצאת דביר
קרול אן לי, ורדים מן האדמה - ביוגרפיה של אנה פרנק, הוצאת מחברות לספרות
יוסף שה-לבן, יומנה של אנה פרנק - הערות והנחיות ללימוד וקריאה, הוצאת אור עם
בעיני האמן, סיפורה של אנה פרנק באמצעות עיון ביצירות אמנות, בתיה ברוטין ואבריאלה עמית, התוכנית ללימודי שואה בית ברל
לקריאה נוספת > פרסומים באנגלית ומתורגמים לאנגלית

Miep Gies. Anne Frank remembered : the story of the woman who helped to hide the Frank family. New York : Simon and Schuster, 1987
Carol Ann Lee. A friend called Anne : one girl's story of war, peace, and a unique friendship with Anne Frank. New York: Viking, 2005
Melissa Müller. Anne Frank : the biography. New York: Metropolitan Books : Henry Holt, 1998.
Ruud van der Rol; Rian Verhoeven. Anne Frank, beyond the diary : a photographic remembrance New York: Viking, 1993
הערות שוליים

↑  The Hidden Life of Otto Frank Page 203
| יומנה של אנה פרנק |
| --- | --- | --- |
| מתחבאים | אנה פרנק • אוטו פרנק • אדית פרנק • מרגוט פרנק • אוגוסטה ואן פלס • הרמן ואן פלס • פטר ואן פלס • פרידריך פפר |  |
| מסייעים | מיפ חיס ויאן חיס • ויקטור קוגלר • יוהנס קליימן • בפ פוסקאול |  |
| --- | --- |
בקרת זהויות :  GND: 139577920  VIAF: 101302956   WorldCat (עם VIAF): 101302956 
שטולפרשטיין לאדית פרנק באאכן, גרמניה
קרן ברק

קרן ברק (נולדה ב-20 בספטמבר 1972, י"ב בתשרי ה'תשל"ג) היא חברת כנסת לשעבר מטעם מפלגת הליכוד שכיהנה גם כסגנית יו"ר הכנסת, יו"ר ועדת המשנה לעסקים קטנים בינוניים בכנסת ה-23 וכן כיו"ר שדולות שונות בכנסת ה-24. לשעבר בעלת חברה לייעוץ אסטרטגי וקשרי ממשל ושדלנית.
ביוגרפיה

ברק נולדה בחיפה וגדלה בשכונת דניה בעיר, להורים יוצאי מצרים ופולין. היא שירתה בצה"ל כמדריכת חי"ר, מכי"ת טירונים (בנים) ומפקדת נגמ"שים.
לאחר שחרורה מצה"ל, למדה לתואר ראשון בתקשורת וניהול (בהצטיינות) במכללה למינהל ולתואר שני במנהל עסקים באוניברסיטה העברית בירושלים.כמו כן, הייתה חברה בסגל האקדמי במרכז הבין תחומי בהרצליה.
ביוגרפיה > קריירה ציבורית ופוליטית

בתחילת דרכה הפוליטית, עבדה ברק כיועצת פרלמנטרית בכנסת. בין השנים 2002–2004 כיהנה כחברת דירקטוריון בחברת "בזק אונליין". ב-2005 מונתה ברק לדירקטורית בחברת נמל חיפה בעקבות הרפורמה בנמלי הים בישראל, ופיצול רשות הנמלים. בהמשך, כיהנה גם כחברת ועדת ביקורת בדירקטוריון הנמל. במקביל לכך, ברק הייתה חברת הסגל האקדמי ומרצה במסגרת הלימודים לקראת תואר ראשון (B.A) בתקשורת בבית הספר לתקשורת במרכז הבינתחומי הרצליה.
ברק השתתפה בפריימריז של הליכוד לקראת הבחירות לכנסת השבע עשרה, השמונה עשרה והתשע עשרה על שריון במשבצת האישה החדשה. לקראת הבחירות לכנסת העשרים ואחת התמודדה ברק שוב בפריימריז בליכוד, בו זכתה במעל ל-15 אלף קולות שהובילו לשיבוצה במקום ה-24 ולכהונה כחברת הכנסת ה-21.
בכנסת ה־23, שימשה כסגנית יושב ראש הכנסת והייתה חברה בוועדות הכלכלה, הכספים, קידום מעמד האישה, פנים והגנת הסביבה. במהלך הקדנציה, הגישה כ-50 הצעות חוק, קידמה יוזמות חקיקה ורפורמות בנושאי עצמאים ובעלי עסקים, תיירות, זכויות האישה ומניעת אלימות כנגד נשים. כמו כן, פעלה בנושאים חברתיים שונים כגון המאבק להנגשת נחל האסי, מאבק הטנקיסטיות ועוד.
בכנסת ה-24, שימשה ברק כיו"ר השדולה למען העצמאיים והעסקים הקטנים והבינוניים בישראל, השדולה למניעת אלימות נגד נשים וזכויות נשים, השדולה למען התיירות, לעידוד ושיפור התחבורה הציבורית (תחבורה בת קיימא), השדולה למען צדק חלוקתי ושוויון חברתי, השדולה למען תושבי חיפה והקריות והשדולה למען ערים מעורבות. במסגרת כהונתה, קידמה מספר הצעות חוק כגון הצעת החוק להסדרת העיסוק במקצועות הטיפול באמצעות אומנויות, הצעת חוק הביטוח הלאומי לפטור מתשלום דמי ביטוח לסטודנטים ועוד.
לקראת הבחירות לכנסת העשרים וחמש התמודדה בפריימריז בליכוד והגיעה למקום ה-48 ברשימה.
חקיקה

בין החוקים שנחקקו ביוזמת ברק:
תיקון לחוק פקודת מס הכנסה (מס' 256) ב-2020, חוק זה קובע, בהוראת שעה, מיום 17 ביוני 2020 עד יום 31 בדצמבר 2022, מה הוא יישוב עירוני, וכן קובע כי כל מי שהיה במשך כל שנת המס תושב ביישוב מוטב שהוא יישוב עירוני המשויך לאשכול 4 או לאשכול נמוך יותר במדרג החברתי-כלכלי ובמדרג הפריפריאלי, יווסף לזיכוי ממס שהוא זכאי לו 5% ותקרת ההכנסה יווסף סכום נוסף של 36,000 שקלים חדשים, ובלבד שסך שיעור הזיכוי ממס לתושב כאמור לא יעלה על 12% מהכנסתו החייבת מיגיעה אישית עד לתקרת הכנסה של 168,000 שקלים חדשים
תיקון לחוק הכשרות המשפטית והאפוטרופסות (מס' 19) ב-2020, המונע אפוטרופסות מהורה שהואשם ברצח, ניסיון רצח או אונס של בן משפחה.
תיקון לחוק הביטוח הלאומי (מס' 222) ב-2021, החוק קובע כי הורה או בן משפחה אחר שנקבע בתקנות, של מי שנפטר עקב הושטת עזרה להצלת חיי אדם אחר באירוע פתאומי,  יהיו זכאים  למענק, תגמול או הטבות שיקבעו בתקנות שאותן יש להתקין עד סוף שנת 2021, וזאת אף אם ההורה או בן המשפחה אינו זכאי לתגמול אחר למתנדבים.
תיקון לחוק הביטוח הלאומי (מס' 231) ב-2022, החוק מסמיך את השר לקבוע  הוראות מיוחדות בדבר תשלום דמי ביטוח לתלמידים במוסדות להשכלה בחוץ לארץ.
תיקון לחוק הרשות השנייה לטלוויזיה ורדיו (מס' 47) ב-2022, התיקון מסמיך את מועצת הרשות השנייה לטלוויזיה ולרדיו (להלן – המועצה) להאריך, בלא מכרז, את תוקפם של זיכיונות לשידורי רדיו אזורי, וזאת לתקופה רביעית במספר.
חיים אישיים

ברק רווקה ואם לבן.
תארים

תואר ראשון בתקשורת וניהול (בהצטיינות) במכללה למנהל (1997)
תואר שני במנהל עסקים באוניברסיטה העברית בירושלים (2000)
הערות שוליים

↑  הליכוד בהנהגת בנימין נתניהו לראשות הממשלה, באתר GOV.IL
↑  ומי במקום הראשון? אלו מקומות 1-25 של הנשים המשפיעות והמובילות בישראל, באתר www.maariv.co.il (ארכיון)
↑  חוק הכשרות המשפטית והאפוטרופסות (תיקון מס' 19), התשפ"א-2020, באתר main.knesset.gov.il (ארכיון)
↑  חוק הביטוח הלאומי (תיקון מס' 222), התשפ"א-2021, באתר main.knesset.gov.il (ארכיון)
צבי הירש הורוביץ (פרנקפורט)

רבי צבי הירש הלוי הורוביץ (תק"ד, 1744- כ"ז באלול ה'תקע"ז, 1817, פרנקפורט), רב העיר פרנקפורט דמיין, ומחבר ספרים.
ביוגרפיה

נולד בשנת תק"ד בפולין לר' פנחס הלוי הורוביץ, מחבר ספר ההפלאה.
משנתמנה אביו לרב העיר פרנקפורט, התלווה אליו בנו, ועמד לימינו בניהול הישיבה בפרנקפורט ובאמירת שיעורים בה. נודע בחריפותו ועמקותו בלימוד התלמוד. עמד במשא ומתן הלכתי עם רבים מגדולי דורו ובהם ר' עקיבא איגר וגיסו ובן דודו צבי יהושע הורוביץ מטורנא.
עם פטירת אביו, נתמנה לשבת תחתיו כרב העיר, וכראש הישיבה במקום, ובתפקיד זה כיהן עד יום פטירתו. בספרו "לחמי תודה" יש הד למצב הרוחני הירוד של העיר, ולהשפעת תנועת ההשכלה והאמנציפציה על הרמה הדתית של העיר. הוא מוחה בבני העיר על החלפת יום השבת ביום ראשון, נטישת בית הכנסת עד כי היה קשה למצוא מניין לתפילה, ניסיון לביטול מצוות שונות כמו מצוות סוכה ואף נלחם כנגד מגמה שלא לישא אשה.
ילדיו

ר' יואל מברודי.
ר' דוד העשל – חתן רבי אלעזר קאליר, מחבר הספר "אור חדש". שימש ברבנות בכמה קהילות בגרמניה ולבסוף בפראונקירכן. בנו הוא רבי אלעזר הורוויץ.
ר' שמואל שמעלקא מלמברג.
ר' יעקב יהושע, חתן ר' אפרים זלמן מרגליות מברודי. חותנו מביא בשמו חידושי תורה בספריו. שימש כרב העיר זאלאזיץ.
ספריו

ספרו העיקרי מחנה לוי על סוגיות הש"ס. לראשונה נדפס באופנבך, תקס"א
ספרו לחמי תודה, מכיל חידושי הלכה ואגדה, ודרשות. נדפס לראשונה באופנבך, תקע"ו
ספרו חומר בקודש, שו"ת, זולקווה, תרל"ו
הערות שוליים

↑  כך ע"פ ערכו באנציקלופדיה לחכמי גליציה. נתון זה קשה מפאת גילו של אביו בשנה זו (15) וגם מפני שסבו, שהיה בעל אותו שם נפטר בתקי"ד 10 שנים אחר כך.
| --- | --- |
בקרת זהויות :  NLI: 987007298498105171  LCCN: nr91041626  VIAF: 97477132   WorldCat (עם VIAF): 97477132 
ספרו "מחנה לוי", מהדורה ראשונה, (אופנבך), תקס"א
איתן כהן (תסריטאי)

ערך זה עוסק בתסריטאי אמריקאי. אם התכוונתם לבמאי ומפיק מצמד האחים כהן, ראו .
| --- | --- |
אין תמונה חופשית
 לידה:  14 במרץ 1974 (בן 50) בני ברק, ישראל 
 שם לידה:  Etan Cohen 
 סוגה מועדפת:  קומדיה 
 מדינה:  ארצות הברית, ישראל 
 תקופת הפעילות:  מ-1995 
 מקום לימודים:  אוניברסיטת הרווארד  הרווארד קולג'  ישיבת רמב"ם 
 פרופיל ב-IMDb
 
איתן כהן (באנגלית: Etan Cohen; נולד ב-14 במרץ 1974) הוא במאי קולנוע ותסריטאי אמריקאי-ישראלי.
ביוגרפיה

כהן נולד בישראל וגדל ביישוב אפרת למשפחה חילונית. בבגיל 14 התקרב לדת במקביל להוריו.
בהמשך עברה משפחתו לארצות הברית והוא גדל בעיירה שרון במסצ'וסטס. סיים תואר בקולג' הרווארד שבאוניברסיטת הרווארד.
קריירה

התסריטים הראשונים שלו שהופקו לסרט, היו עבור סדרת האנימציה של מייק ג'אדג', "ביוויס ובאטהד", בשנים 1995–1997. בסוף שנות ה-90 כתב גם עבור סדרת האנימציה "Recess" וקומדיית המצבים "It's Like, You Know...".
הוא המשיך לכתוב עבור פרויקטים של ג'אג', בהם הסדרה "המלך היל" (2001-2005), והסרט "אידיוקרטיה: הטמטום שולט". לאחר מכן כתב פרק עבור סדרת האנימציה הפופולרית "אבא אמריקאי" (2006).
בשנת 2007 כתב את הסרט הקצר 'אשתי מפגרת'.
ב-2008 כתב לצד בן סטילר וג'סטין ת'רו את התסריט לסרט הפעולה הקומי "רעם טרופי". באותה שנה כתב גם את התסריט לסרט "מדגסקר 2". ב-2012 היה שותף לכתיבת התסריט ל"גברים בשחור 3".
בשנת 2015 ביים את סרטו הראשון "נראה אותך אסיר".
בשנת 2018 כתב וביים את הסרט הקומי "הולמס & ווטסון". הסרט היה כישלון ביקורתי ומסחרי ומאוחר יותר זיכה אותו בפרס פטל הזהב לבמאי הגרוע ביותר.
באפריל 2022 יצא סרט "לא רעים בכלל" בו היה שותף לכתיבה. כיום עובד על תסריט לסרט הקומי "Brothers" לצד מייקון בלייר; בו ישחקו ג'וש ברולין וגלן קלוז.
חיים אישיים

כהן הוא שומר מצוות, כשרות ושבת. הוא ואשתו שולחים את ילדיהם לבית ספר יהודי. סרטו נראה אותך אסיר צולם בימי ראשון-חמישי, כחלק מהקפדותיו. הוא ציין שהוא סבור שהוא איבד את אחד ממקומות עבודתו, עקב הקפדותיו. אך למרות זאת גאה בדרכו.
פילמוגרפיה > קולנוע

| שנה | שם הסרט | במאי | תסריטאי | הערות |
| --- | --- | --- | --- | --- |
| 2006 | אידיוקרטיה: הטמטום שולט | לא | כן | נכתב בשיתוף עם מייק ג'אדג' |
| 2008 | רעם טרופי | לא | כן | כתב יחד עם ג'סטין ת'רו ובן סטילר |
| 2008 | מדגסקר 2: הבריחה לאפריקה | לא | כן | כתיבה משותפת עם אריק דרנל וטום מקגראת' מועמדות לפרס אנני לכתיבה הטובה ביותר בהפקת אנימציה |
| 2012 | גברים בשחור 3 | לא | כן |  |
| 2015 | נראה אותך אסיר | כן | כן | סרט הביכורים של כהן, אותו כתב יחד עם ג'יי מרטל ואיאן רוברטס |
| 2018 | הולמס & ווטסון | כן | כן | פרס פטל הזהב לבמאי הגרוע ביותר |
| 2022 | לא רעים בכלל | לא | כן | נכתב בשיתוף יוני ברנר והילרי וינסטון כהן שימש גם כמפיק בפועל עם אהרון בלביי ופטריק יוז |
| 2022 | החתול של שרק 2: משאלה אחת ודי | לא | חלקי | בשיתוף תסריטאי נוסף |
| 2024 | האחים (אנ') | לא | כן |  |
פילמוגרפיה > טלוויזיה

| שנה | כותרת | הערות |
| --- | --- | --- |
| 1995–1997 | ביוויס ובאטהד |  |
| 1999 | It's Like, You Know... (אנ') |  |
| 1999 | Recess (אנ') |  |
| 1999 | טימון ופומבה |  |
| 2001–2005 | המלך היל | פרס אנני לכתיבה הטובה ביותר בהפקת אנימציה טלוויזיונית |
| 2006 | אבא אמריקאי! |  |
פרסים ומועמדויות

| שנה | פרס | קטגוריה | עבודה מועמדת | תוצאה | מקור |
| --- | --- | --- | --- | --- | --- |
| 2005 | פרס אנני | כתיבה בהפקת אנימציה טלוויזיונית | מלך הגבעה | זכייה |  |
| 2007 | פסטיבל אמנויות הקומדיה האמריקאי | פרס פסטיבל הקומדיה לסרט הקצר הטוב ביותר | אשתי מפגרת | זכייה |  |
| 2009 | פרס אנני | הכתיבה הטובה ביותר בהפקת אנימציה עלילתית | מדגסקר 2 | מועמדות |  |
| 2019 | טקס פרסי פטל הזהב ה-39 | הבמאי הגרוע ביותר | הולמס וווטסון | זכייה |  |
הערות שוליים

1 2 3 4 5  Etan Cohen, director of 'Get Hard,' is used to confounding expectations, Los Angeles Times, ‏2015-03-13 (באנגלית אמריקאית)
↑  My Wife Is Retarded, 2007-02-01, נבדק ב-2025-02-19
1 2  Daniel Montgomery, 2019 Razzie winners announced: Full list of Razzie Award winners in all 10 categories [WATCH], GoldDerby, ‏2019-02-23 (באנגלית אמריקאית)
1 2  Etan Cohen - Awards, IMDb (באנגלית אמריקאית)
↑  Peter Sciretta, The 2007 U.S. Comedy Arts Festival Film Program Line-Up, SlashFilm, ‏2007-02-13 (באנגלית אמריקאית)
| פרס פטל הזהב לבמאי הגרוע ביותר |
| --- | --- | --- |
| 1980–1999 | רוברט גרינוולד (1980) ‏•‏‏ מייקל צ'ימינו (1981) ‏•‏‏ קן אנאקין / טרנס יאנג (1982) ‏•‏‏ פיטר סאדי (1983) ‏•‏‏ ג'ון דרק (1984) ‏•‏‏ סילבסטר סטאלון (1985) ‏•‏‏ פרינס (1986) ‏•‏‏ נורמן מיילר / איליין מאי (1987) ‏•‏‏ בלייק אדוארדס / סטיוארט רפיל (1988) ‏•‏‏ ויליאם שאטנר (1989) ‏•‏‏ ג'ון דרק (1990) ‏•‏‏ מייקל להמן (1991) ‏•‏‏ דייוויד סלצר (1992) ‏•‏‏ ג'ניפר לינץ' (1993) ‏•‏‏ סטיבן סיגל (1994) ‏•‏‏ פול ורהובן (1995) ‏•‏‏ אנדרו ברגמן (1996) ‏•‏‏ קווין קוסטנר (1997) ‏•‏‏ גאס ואן סנט (1998) ‏•‏‏ בארי זוננפלד (1999) |  |
| 2000–2019 | רוג'ר כריסטיאן (2000) ‏•‏‏ טום גרין (2001) ‏•‏‏ גאי ריצ'י (2002) ‏•‏‏ מרטין ברסט (2003) ‏•‏‏ פיטוף (2004) ‏•‏‏ ג'ון מלורי אשר (2005) ‏•‏‏ מ. נייט שאמלאן (2006) ‏•‏‏ כריס סיברסון (2007) ‏•‏‏ יובה בול (2008) ‏•‏‏ מייקל ביי (2009) ‏•‏‏ מ. נייט שאמלאן (2010) ‏•‏‏ דניס דוגן (2011) ‏•‏‏ ביל קונדון (2012) ‏•‏‏ אליזבת בנקס, סטיבן בריל, סטיב קאר, ראסטי קנדייף, ג'יימס דאפי, גריפין דאן, פיטר פארלי, פטריק פורסברג, וויל גרהם, ג'יימס גאן, בוב אודנקירק, ברט ראטנר וג'ונתן ואן טולקן (2013) ‏•‏‏ מייקל ביי (2014) ‏•‏‏ ג'וש טראנק (2015) ‏•‏‏ דינש ד'סוזה וברוס סקולי (2016) ‏•‏‏ טוני ליאונדיס (2017) ‏•‏‏ איתן כהן (2018) ‏•‏‏ טום הופר (2019) |  |
| 2020–הווה | סיה (2020) ‏•‏‏ כריסטופר אשלי (2021) ‏•‏‏ משין גאן קלי ומוד סאן (2022) ‏•‏‏ רייס פרייק-ווטרפילד (2023) |  |
| --- | --- |
בקרת זהויות :  NLI: 987007322410505171  PLWABN: 9810536830405606  BNE: XX4662752  BnF: cb16255431z (data)  GND: 1026448913  ISNI: 0000 0001 1762 8572  LCCN: n2007065453  NKC: xx0255466  NLK: KAC201521574  SNAC: w6w170zf  SUDOC: 147457041  VIAF: 51143391   WorldCat (עם VIAF): 51143391
אליס אור-יואינג

| --- | --- |
אין תמונה חופשית
 לידה:  7 ביולי 1989 (בת 35) האמרסמית', הממלכה המאוחדת 
 שם לידה:  Alice Josephine Orr-Ewing 
 מדינה:  הממלכה המאוחדת 
 מקום לימודים:  בית ספר הית'פילד  האקדמיה למוזיקה ולאמנויות הדרמה של לונדון 
 פרופיל ב-IMDb
 
אליס ג'וזפין אור-יואינג (באנגלית: Alice Josephine Orr-Ewing; נולדה ב-7 ביולי 1989) היא שחקנית בריטית, שכיכבה ב-2012 בסרט הבריטי "שעיר לעזאזל", עיבוד לרומן באותו שם מאת דפנה דה מוריאה שיצא לאור ב-1957.
ביוגרפיה

אור-יואינג נולדה בהמרסמית' שבלונדון. היא הבת השלישית של רוברט ג'יימס אור-יואינג הנכבד ואשתו סוזאנה (לבית בודלי סקוט). היא נכדתו של הפוליטיקאי השמרני איאן אור-יואינג. בין השנים 2001 ל-2007 התחנכה בבית הספר לבנות היתפילד שבאסקוט. מ-2008 עד 2011 למדה משחק באקדמיה למוזיקה ולאמנויות הדרמה של לונדון.
ב-2007, עוד לפני שהתחילה ללמוד בבית הספר למשחק, שיחקה אור-יואינג בתפקיד קטן בסרט "כפרה". אחרי סיום הלימודים הופיעה בשני סרטי קולנוע, ובשתי סדרות טלוויזיה. בין השאר שיחקה בפרק האחרון של הסדרה "פוארו" המבוססת על רומנים מאת אגאתה כריסטי. ב-2014 הופיעה בסרט הביוגרפי של מייק לי "מר טרנר" על חייו של הצייר ויליאם טרנר, ובדרמה הביוגרפית "התאוריה של הכול".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2007 | כפרה | Atonement | אחות |  |
| 2012 |  | A Fantastic Fear of Everything | ליביניה |  |
| 2012 | שעיר לעזאזל | The Scapegoat | פרנסס | סרט טלוויזיה של ITV על פי רומן מאת דפנה דה מוריאה |
| 2013 | פוארו | Agatha Christie's Poirot | ג'ודית הייסטינגס | בפרק "Curtain: Poirot's Last Case" |
| 2013 |  | Blandings: Pig-hoo-o-o-o-ey | אנג'לה | בפרק "Pig-Hoo-o-o-o-ey" |
| 2014 | פרמפייס | Pramface | פני | בפרק "Tinker, Tailor, Lobster" |
| 2014 | מר טרנר | Mr. Turner | ליידי צעירה |  |
| 2014 | התאוריה של הכול | The Theory Of Everything | דיאנה |  |
| 2014 | גן החיות שלנו | Our Zoo | ליידי יוז | סדרת טלוויזיה (פרק אחד) |
| 2016 | ויקטוריה | Victoria | ליידי פלורה הייסטינגס | בפרק "Doll 123" |
| 2018 | שערורייה אנגלית למדי | A Very English Scandal | קרוליין אולפס | מיני-סדרה |
| 2019 | אנדוור | Endeavour | נטלי וינגוויסט | בפרק "Apollo" |
| 2019 |  | The Importance of Being Oscar | סאלומה / גברת אלונבי / גוונדלין | סרט טלוויזיה |
| 2022 | זה הולך לכאוב | This Is Going to Hurt | אמה | 3 פרקים |
| 2022 | מה הקשר לאהבה? (אנ') | What's Love Got to Do with It? | הלנה |  |
| 2022 |  | The Devil Conspiracy | לורה מילטון |  |
| 2023 | סנדיטון (אנ') | Sanditon | לידיה מונטרוז | 6 פרקים |
הערות שוליים

↑  '"`UNIQ--templatestyles-00000000-QINU`"'"Alice Josephine Orr-Ewing". www.thepeerage.com. נבדק ב-29 במאי 2013. {{cite web}}:  (עזרה)
1 2  '"`UNIQ--templatestyles-00000002-QINU`"'"Ex-Ascot schoolgirl bags role in BBC's Blandings". www.bracknellnews.co.uk. אורכב מ-המקור ב-2013-02-14. נבדק ב-29 במאי 2013. {{cite web}}:  (עזרה)
1 2  '"`UNIQ--templatestyles-00000004-QINU`"'"Alice Orr-Ewing". www.markhamfroggattandirwin.com. אורכב מ-המקור ב-26 ביוני 2013. נבדק ב-29 במאי 2013. {{cite web}}:  (עזרה)
↑  '"`UNIQ--templatestyles-00000006-QINU`"'"Alice Orr-Ewing". IMDb. נבדק ב-29 במאי 2013. {{cite web}}:  (עזרה)
הבחירות הכלליות בלבנון (2018)

הבחירות הכלליות נערכו בלבנון ב-6 במאי 2018. הבחירות תוכננו במקור ל-2013, אך הן נדחו שלוש פעמים ב-2013, 2014 ו-2017 מסיבות שונות ובכללן: המצב הביטחוני, כישלון הפרלמנט לבחור נשיא חדש ודרישות טכניות לקיום בחירות.
ב-2017 אומץ חוק בחירות חדש המספק, לראשונה, מערכת משולבת של ייצוג עדתי ובחירות בשיטה היחסית.
רקע

בבחירות לפרלמנט ב-2009, נדרשו מספר חודשים להרכיב ממשלה חדשה, בראשות סעד חרירי בקואליציה עם מחנה 14 במרץ.
כשנה לאחר מכן, המפלגה הסוציאליסטית הפרוגרסיבית (PSP), מפלגתו של וליד ג'ונבלאט עזבה את הקואליציה והממשלה נפלה בהצבעה על סוגיית בית הדין המיוחד ללבנון (אנ') היה אמור לחקור את רצח רפיק אל-חרירי בשנת 2005.
נג'יב מיקאתי הצליח להקים ממשלה חדשה על בסיס מחנה 8 במרץ והמפלגה הסוציאליסטית הפרוגרסיבית.
במהלך מלחמת האזרחים בסוריה, גדלו הפערים בין "מחנה 14 במרץ" שתמכו באופוזיציה הסורית, לבין "מחנה 8 במרץ" שתמכו בבשאר אל-אסד.
כאשר זלגה מלחמת האזרחים בסוריה ללבנון, נוצרה בעיה של פליטים שהשפיעו על הכלכלה ועל הדמוגרפיה של לבנון, והמתחים בין המחנות גברו, עד כדי חטיפות עדתיות, איומים ורציחות.
ב-22 במרץ 2013 התפטר מיקאתי מתפקידו ונימק את ההתפטרות באווירה השלילית שנוצרה סביב מינוי ועדה שתפקח על הבחירות, והעובדה שאשרף ריפי (אנ') מפקד כוחות ביטחון הפנים של לבנון, המשיך בתפקידו על אף שכבר היה אמור לפרוש.
ב-5 באפריל נבחר תמאם סלאם לתפקיד ראש הממשלה.
דחיית הבחירות

כהונתו של נשיא לבנון מישל סלימאן הייתה אמורה להסתיים, לפני קיום הבחירות לפרלמנט, אך מאחר בפרלמנט לא הצליחו להגיע להסכמות (במהלך 14 ניסיונות בחירה), הוחלט ב-5 בנובמבר 2014 להאריך את כהונת הנשיא בשנתיים ושבעה חודשים ובכך נדחו הבחירות לפרלמנט.
שיטת הבחירות

בפרלמנט הלבנוני ישנם 128 חברים. ב-2017 עברה לבנון לשיטה בחירות חדשה המשלבת את שיטת הייצוג יחסי עם הקצאת מושבים בפרלמנט לפי מפתח עדתי.
בעבר, כל מועמד נבחר לפי מספר הקולות שהוא קיבל במערכת של מחוזות גדולים והשיטה החדשה חילקה את המדינה ל-15 מחוזות גדולים, שבהן חלוקת המושבים היא בהתאם לחלק היחסי של כל רשימה מהקולות ובנוסף, 7 מתוך 15 המחוזות חולקו לתת-מחוזות ("מחוזות משנה"), המאפשרים למועמדים להיבחר בתוך תת-המחוז הספציפי.
נקבע שמועמדים יוכלו להציג את מועמדותם עד חצות ה-6 במרץ 2018 ובמועד זה היו רשומים 976 מועמדים, מתוכם 111 נשים. המועמדים חויבו להצטרף למפלגות קיימות, או להקים חדשות, עד 26 במרץ 2018.
מחוזות הבחירה > מחוזות הבחירה החל משנת 2017

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
| מחוזות בחירה | מצביעים | מושבים | סונים | שיעים | דרוזים | עלווים | מרונים | יוונים אורתודוקסים | יוונים קתולים | ארמנים אורתודוקסים | ארמנים קתולים | אונגליסטים | מיעוטים |
| ביירות 1 (מזרח ביירות) | 135,197 | 8 |  |  |  |  | 1 | 1 | 1 | 3 | 1 |  | 1 |
| ביירות 2 (מערב ביירות) | 346,260 | 11 | 6 | 2 | 1 |  |  | 1 |  |  |  | 1 |  |
| בקאע 1 (נפת זחלה) | 174,944 | 7 | 1 | 1 |  |  | 1 | 1 | 2 | 1 |  |  |  |
| בקאע 2 (מערב הבקאע - ראשיא) | 143,653 | 6 | 2 | 1 | 1 |  | 1 | 1 |  |  |  |  |  |
| בקאע 3 (בעלבכ - אל-הרמל (אנ')) | 309,342 | 10 | 2 | 6 |  |  | 1 |  | 1 |  |  |  |  |
| הר הלבנון 1 (כסרוואן-ג'בייל) | 176,818 | 8 |  | 1 |  |  | 7 |  |  |  |  |  |  |
| הר הלבנון 2 (נפת אל-מתן (אנ')) | 179,789 | 8 |  |  |  |  | 4 | 2 | 1 | 1 |  |  |  |
| הר הלבנון 3 (בעבדא (אנ')) | 164,493 | 6 |  | 2 | 1 |  | 3 |  |  |  |  |  |  |
| הר הלבנון 4 (עאליי, שוף) | 325,771 | 13 | 2 |  | 4 |  | 5 | 1 | 1 |  |  |  |  |
| צפון לבנון 1 (עכאר) | 277,166 | 7 | 3 |  |  | 1 | 1 | 2 |  |  |  |  |  |
| צפון לבנון 2 (טריפולי, מינייה-דנייה (אנ')) | 343,290 | 11 | 8 |  |  | 1 | 1 | 1 |  |  |  |  |  |
| צפון לבנון 3 (בשרי (אנ')-זע'רתא (אנ')-בתרון (אנ')-כורה (אנ')) | 246,977 | 10 |  |  |  |  | 7 | 3 |  |  |  |  |  |
| דרום לבנון 1 (צידון, ג'זין) | 120,898 | 5 | 2 |  |  |  | 2 |  | 1 |  |  |  |  |
| דרום לבנון 2 (נפת צידון, צור) | 297,979 | 7 |  | 6 |  |  |  |  | 1 |  |  |  |  |
| דרום לבנון 3 (מרג' עיון, א-נבטיה, חאצביא, בינת ג'בייל) | 450,873 | 11 | 1 | 8 | 1 |  |  | 1 |  |  |  |  |  |
| סך הכל | 3,693,450 | 128 | 27 | 27 | 8 | 2 | 34 | 14 | 8 | 5 | 1 | 1 | 1 |
ציבור הבוחרים

ציבור הבוחרים השיעים היווה את רוב המצביעים הרשומים בבקאע 3, דרום לבנון 2 ודרום לבנון 3, המהווים 79% מכלל הבוחרים השיעים.
ציבור הבוחרים הסונים היו רוב המצביעים הרשומים בשלושה מחוזות בחירה: ביירות 1', צפון לבנון 1 וצפון לבנון 2. בשלושת המחוזות האלו רשומים כשני שלישים מכלל ציבור הבוחרים הסוני.
63% מכלל המצביעים הדרוזים בלבנון היו רשומים במחוז הבחירות הר לבנון 4, שבחר ארבעה מתוך שמונת חברי הפרלמנט הדרוזים. 97% מהמצביעים הדרוזים נרשמו במחוזות מהם נבחרו חברי פרלמנט דרוזים.
נוצרים מארונים היו את רוב המצביעים בהר לבנון 1 וצפון לבנון 3. שני מחוזות הללו ייצגו 42% מציבור הבוחרים המרונים.
בצפון לבנון 3 נמצא הריכוז הגדול ביותר של מצביעים נוצרים יוונים-אורתודוקסים, המייצגים כחמישית מכלל המצביעים היוונים-אורתודוקסים ברחבי המדינה.
במחוז בחירה בקאע 1 נמצא הריכוז הגדול ביותר של מצביעים יוונים-קתולים, כחמישית מהקולות היוונים-קתולים ברחבי הארץ.
במחוז ביירות 1 נמצא הריכוז הגדול ביותר של ארמנים, הן אורתודוקסים והן קתולים, שבחרו 4 מתוך 6 חברי הפרלמנט הארמנים.
מושב המיעוטים (סורי אורתודוקסי, סורי קתולי, הכנסייה האשורית קופטים ואחרים) היו רשומים בביירות 1.
המצביעים היהודים היו רשומים בעיקר בביירות 2, (1.31%) מכלל הבוחרים.